《程朱之学四首》
宋代·陈普

大中岂难明，不偏立可得。
偏似扶醉人，中如正柱石。
亭亭即道体，截截皆天则。
一毫不可裒，一发不可益。
舜君与尧民，万世作程式。
颜仁及曾孝，亦足立人极。
倘或增减之，病痛自千百。
立如偏重船，可坐见没溺。
形象亦易知，体段非不的。
奈何秦汉来，如瞽於五色。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。